Aquest text parla sobre el tema Filologia?
Otto Kirchheimer (alemany: [ˈkɪɐ̯çˌhaɪmɐ]) (Heilbronn, 11 de novembre de 1905 – Washington, 22 de novembre de 1965) va ser un jurista i politòleg alemany. Va participar de l'Escola de Frankfurt amb treballs sobre l'Estat i els Partits polítics.Va néixer en el si d'una família jueva i entre 1912 i 1924 va estudiar a Heilbronn, Heidelberg i Ettenheim. A continuació es va matricular en Dret i sociologia a Munic, Colònia, Berlín i Bonn. El 1928 es va doctorar cum laude per la Universitat de Bonn amb un treball sobre Carl Schmitt i la teoria política del socialisme i el bolxevisme. A Bonn, Kirchheimer era considerat uns dels estudiants favorits de Schmitt. En la seva joventut Kirchheimer era conegut per les seves conviccions socialistes conviccions i més tard va ser membre del Partit Socialdemòcrata. De 1930 a 1933 Kirchheimer va treballar en la revista socialdemòcrata Die Gesellschaft (La Societat) i com a professor de ciències polítiques. Entre 1932 i 1933 també va treballar com a advocat a Berlín. Durant el període de la República de Weimar el jove Kirchheimer va analitzar la relació entre l'estructura social i la constitució causant certa polémitca. Gran part del debat va ser causat pel seu assaig Weimar und was dann? Entstehung und Gegenwart der Weimarer Verfassung (Després de Weimar, què? Origen i present de la Constitució de Weimar) publicat a Berlín 1930 i on Kirchheimer descriu que amb la Constitució de Weimar com a base l'estat no és viable.
No.